La Liga. Turning markaziy o‘yinida “Real” “Vilyarreal”ga imkoniyat qoldirmadi

Futbol bo‘yicha Ispaniya La Ligasining 34-turini “Barselona” va “Atletiko” klublari qatorida “Real” ham g‘alaba bilan yakunlandi.

Chempionlar Ligasining so‘nggi yo‘llanmasiga tobora yaqinlashib kelayotgan “Vilyarreal” Madridda raqibiga jiddiy qarshilik ko‘rsata olmadi. Tomonlarning “El-Madrigal” stadionida kechgan birinchi o‘yinida “Real” Rafael Benites” boshqaruvida imkoniyatni 0:1 hisobida boy bergandi.
Bu Zidan jamoasining La Ligadagi ketma-ket yettinchi g‘alabasi bo‘ldi. Jamoa so‘nggi bor 27-fevral kuni Madrid derbisida “Atletiko”dan yengilgandi — 0:1.
Shu tariqa peshqadamlar o‘rtasidagi farq 34-turdan keyin o‘zgarishsiz qoldi. “Barselona” va “Atletiko” 79, “Real” 78 ochkoga ega.
La Liga
 34-tur bellashuvi
 20-aprel, chorshanba
Gollar: Karim Benzema, 41 (1:0). Lukas Vaskes, 68 (2:0). Luka Modrich, 76 (3:0).
“Real Madrid”: Keylor Navas, Danilo, Marselo, Rafael Varan, Serxio Ramos, Karlos Kasemiro, Luka Modrich (Xames Rodriges, 79), Toni Kroos (Isko, 73), Lukas Vaskes (Xese, 84), Karim Benzema, Krishtianu Ronaldu.